અમદાવાદનાં શાહીબાગ ખાતે હાર્દિક પટેલનો પાટીદાર સમાજ દ્વ્રારા સખત વિરોધ કરાયો હતો જેમાં હાર્દિકની નનામી કાઢવા જતા પોલીસે તેમને અટકાવી દીધા હતાં. જેથી માત્ર હાર્દિક સામે સૂત્રોચ્ચાર કરી તેઓએ વિરોધ નોંધાવ્યો હતો. હાર્દિકે સમાજ સાથે ગદ્દારી કરી તેવાં સુત્રોચ્ચાર કરી વિરોધ કર્યો હતો. મહત્વનું છે કે હાર્દિકે કોંગ્રેસને ટેકો આપતા પાટીદાર સમાજમાં નારાજગી જોવા મળી છે. જેથી અગાઉ પણ હાર્દિકનો સમાજે વિરોધ કરી પૂતળું દહન કર્યું હતું.